Λεόπολντ Πιλιχόφσκι

Ο **Λεόπολντ Πιλιχόφσκι** (, 23 Μαρτίου 1869 - 28 Ιουλίου 1933) ήταν Πολωνοεβραίος ζωγράφος του ρεαλισμού στα τέλη του 19ου και στις αρχές του 20ου αιώνα, που ήταν ενεργός κατά τα τελευταία χρόνια των ξένων διαμελισμών της Πολωνίας. Ήταν γνωστός για την δέσμευσή του για κοινωνικούς και ψυχολογικές απεικονίσεις εβραϊκών θεμάτων και χαρακτήρων. Το 1914, όταν ήταν 45 ετών, ο Πιλιχόφσκι μετανάστευσε στη Μεγάλη Βρετανία. Υπηρέτησε ως πρόεδρος της Ένωσης Πολωνοεβραίων στο Λονδίνο. Από το 1926 μέχρι το θάνατό του, ήταν επίσης πρόεδρος της Κοινωνίας Τέχνης Ben Uri. Τα έργα του μπορούν να βρεθούν στις μόνιμες συλλογές των Εθνικών Μουσείων στην Κρακοβία και τη Βαρσοβία και του Μουσείου της Πόλης του Λοτζ. Περισσότερα αντιπροσωπευτικά έργα βρίσκονται στο Εβραϊκό Μουσείο του Μανχάταν, στη Νέα Υόρκη.

## Βιογραφία
Ο Πιλιχόφσκι γεννήθηκε στην Πίουα, κοντά στο Σιέρατς, στην κεντρική Πολωνία (μερικές πηγές αναφέρουν το χωριό Ζάντζιμ, κοντά στην Πίουα). Ξεκίνησε την καλλιτεχνική του εκπαίδευση με τον ζωγράφο Σάμουελ Χίρσενμπεργκ, συγγενή του, στην κοντινή μητροπολιτική πόλη Λοτζ. Συνέχισε τις σπουδές του στη Βαρσοβία με τον καθηγητή Βόιτσεχ Γκέρσον (1886), στη συνέχεια στο Μόναχο, στην Ακαδημία Καλών Τεχνών και στο Παρίσι, στην Ακαδημία Ζυλιάν. Ενώ βρισκόταν στη Γαλλία, επίσης, εξέθεσε τα έργα ζωγραφικής του για πρώτη φορά. Το 1894 είχε την πρώτη του προσωπική έκθεση στο Λονδίνο.

Ο Πιλιχόφσκι εγκαταστάθηκε στο Λονδίνο γύρω στο 1894 και άρχισε να παράγει τους πρώτους εντυπωσιακούς πίνακες του για τη ζωή των Εβραίων σε ένα βιομηχανοποιημένο περιβάλλον. Απεικόνισε τους πωλητές, τους μετανάστες, τους εξαντλημένους ταξιδιώτες σε σταθμούς τρένων και τους αξιοπρεπείς τεθλιμμένους συγγενείς στις κηδείες. Επίσης, απεικόνισε τις Ιουδαϊκές προσευχές, τις συγκεντρώσεις, τις εορτές και τις ιερές ημέρες. Ο Πιλιχόφσκι έγινε ενεργός Σιωνιστής γύρω στο 1908 και στράφηκε σε πολιτική προσωπογραφία των Σιωνιστών ηγετών. Μετακόμισε στο Παρίσι το 1904, και στο Λονδίνο μια δεκαετία αργότερα, με τη σύζυγό του και τα μικρά παιδιά του. Επισκέφτηκε την Παλαιστίνη υπό Βρετανική Εντολή το 1925. Ενώ ήταν εκεί, δημιούργησε ένα μνημειώδες πίνακα που δείχνει περίπου 120 άτομα για το άνοιγμα του Εβραϊκού Πανεπιστημίου στην Ιερουσαλήμ, ένα ομαδικό πορτρέτο που περιελάμβανε τον εαυτό του. Στο Λονδίνο ζωγράφισε και τους φτωχούς Εβραίους της περιοχής Ουάιτσαπελ. Ο Πιλιχόφσκι ήταν παντρεμένος με τη Λένα Πιλιχόφσκα στην Πολωνία και είχε 4 παιδιά ενώ βρίσκονταν στη Γαλλία. Πέθανε στο Λονδίνο είτε το 1933 (σύμφωνα με κάποιους), είτε πιθανότερο το 1934.

Ο Πιλιχόφσκι αναγνωρίστηκε ως Ιππότης της Λεγεώνας της Τιμής (*Chevalier du Legion d'honneur*) από την γαλλική κυβέρνηση, για τις υπηρεσίες του στη Γαλλία.

## Επιλεγμένοι πίνακες

Αρχείο:Leopold_Pilichowski_Sukkot.jpg|''Σκηνοπηγία'' (Εξετάζοντας τα τέσσερα είδη).
Αρχείο:Leopold_Pilichowski.jpg|''Γιομ Κιπούρ''
Αρχείο:Leopold_Pilichowski_-_Rysunek_przy_moście.jpg|*Φιγούρα δίπλα στη γέφυρα.*
Αρχείο:Leopold_Pilichowski-Sztukmistrz.jpg|*Τσαρλατάνος*.


## Παραπομπές


## Εξωτερικοί σύνδεσμοι

*ArtNet: Περισσότερα έργα του Πιλιχόφσκι (αγγλικά)
*3 έργα του Λεόπολντ Πιλιχόφσκι στον ιστότοπο Ben Uri (αγγλικά)

Κατηγορία:Πολωνοί ζωγράφοι
Κατηγορία:Εβραίοι ζωγράφοι
Κατηγορία:Ρεαλιστές ζωγράφοι
Κατηγορία:Πολωνοί εβραϊκής καταγωγής
Κατηγορία:Απόφοιτοι της Ακαδημίας Ζυλιάν
Κατηγορία:Πολωνοί ζωγράφοι του 19ου αιώνα
Κατηγορία:Πολωνοί ζωγράφοι του 20ού αιώνα
Κατηγορία:Ιππότες της Λεγεώνας της Τιμής